**МОДЕЛ**

**ОКВИРНОГ СПОРАЗУМА**

**Партија 1 – Кочиони дискови**

Овај оквирни споразум закључен је у Новом Саду, дана \_\_\_\_\_\_\_\_\_\_\_2024. године, између:

1. ЈАВНО ГРАДСКО САОБРАЋАЈНО ПРЕДУЗЕЋE „НОВИ САД“ НОВИ САД, са седиштем у Футошки пут 46, 21137 Нови Сад , ПИБ 100277615, Матични број: 08041822, кога заступа директор MSc Иван Радојичић (у даљем тексту: Наручилац)

и

1. ................................................................................................, са седиштем у ............................................, улица .........................................., ПИБ .........................., Матични број ........................................, рачун број ....................................... код ............... банке, кога заступа директор ....................................................... (у даљем тексту: Испоручилац)

Стране у оквирном споразуму сагласно констатују:

* да је Наручилац у складу са Законом о јавним набавкама („Службени гласник РС” број 91/2019 и 92/2023; у даљем тексту: Закон) спровео отворени поступак јавне набавке добара број 31/24 – Делови кочионе инсталације (кочиони дискови и добоши), Партија 1 – Кочиони дискови*,* са циљем закључивања оквирног споразума са једним понуђачем на период од једне године,
* да је Наручилац донео Одлуку о закључењу оквирног споразума број \_\_\_\_ од \_\_.\_\_.2024. године, у складу са којом се закључује овај оквирни споразум између Наручиоца и Испоручиоца,
* да је Испоручилац доставио Понуду бр \_\_\_\_ од \_\_.\_\_.2024. године, која чини саставни део овог оквирног споразума (у даљем тексту: Понуда Испоручиоца),
* овај оквирни споразум не представља обавезу Наручиоца на закључивање појединачног уговора о јавној набавци или издавање наруџбенице Испоручиоцу,
* обавеза настаје закључивањем појединачног уговора о јавној набавци или издавањем наруџбенице Испоручиоцу, на основу овог оквирног споразума.

Стране у оквирном споразуму споразумеле су се о следећем:

**ПРЕДМЕТ ОКВИРНОГ СПОРАЗУМА**

**Члан 1.**

Предмет оквирног споразума је утврђивање услова за закључивање појединачних уговора о јавној набавци добара између Наручиоца и Испоручиоца, или издавање наруџбенице Испоручиоцу, у складу са условима из конкурсне документације за ЈН број **31/24 – Делови кочионе инсталације (кочиони дискови и добоши)**, **Партија 1 – Кочиони дискови**, Понудом Испоручиоца, одредбама овог оквирног споразума и стварним потребама Наручиоца.

Детаљна спецификација добара са јединичним ценама, дата је у прилогу овог оквирног споразума и то у Обрасцу структуре цене и чини његов саставни део.

Количине добара у спецификацији су оквирне, док ће се стварне количине дефинисати појединачним уговорима о јавној набавци или у наруџбеницама.

**ПОДИЗВОЂАЧ**

**Члан 2.**

Испоручилац наступа са подизвођачем \_\_\_\_\_\_\_\_\_\_\_\_\_\_\_\_\_\_\_\_\_, ул \_\_\_\_\_\_\_ из \_\_\_\_\_, који ће делимично извршити предметну набавку, у делу:

Подизвођач захтева/не захтева непосредно плаћање. (*заокружити изабрано*)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(*навести назив и седиште сваког ангажованог подизвођача, део предмета набавке, односно уговора, који ће извршити преко подизвођача, уколико је Привредни субјект у понуди наступио са подизвођачем, као и проценат, вредност или количину добара коју ће извршити Подизвођач – напомена: Текст овог члана пре закључења прилагођава Наручилац у зависности од наступа Привредног субјекта са којим се закључује Оквирни споразум. У случају више подизвођача, дописати и остале*).

**ВАЖЕЊЕ ОКВИРНОГ СПОРАЗУМА**

**Члан 3.**

Овај оквирни споразум се закључује на период од 1 (једне) године, а ступа на снагу даном потписивања свих учесника оквирног споразума.

Током периода важења овог оквирног споразума, предвиђа се закључивање више појединачних уговора, или издавање више наруџбеница Испоручиоцу, у зависности од стварних потреба Наручиоца.

**ВРЕДНОСТ**

**Члан 4.**

Укупна вредност овог оквирног споразума износи **2.000.000,00 динара без урачунатог ПДВ-а.**

Јединичне цене исказане су у Понуди Испоручиоца, у Обрасцу структуре цене.

У цену су урачунати сви трошкови које Испоручилац има у реализацији предметне јавне набавке – на паритету Франко магацин Наручиоца у Новом Саду, Футошки пут 46, 21137 Нови Сад.

ПДВ ће се регулисати сходно важећим законским прописима из дате области.

Цене су фиксне и не могу се мењати за све време важења оквирног споразума.

Стране из Оквирног споразума су сагласне да се у складу са чланом 160. Закона о јавним набавкама, без претходног спровођења поступка јавне набавке, може повећати обим набавке из закљученог појединачног уговора или издате наруџбенице.

У случају из претходног става, уговорне стране ће закључити анекс или увећати вредност по издатој наруџбеници, којим ће регулисати повећање уговорене вредности.

Обавезе које по основу овог Оквирног споразума (евентуално) доспевају у 2025. години биће реализоване највише до износа средстава која ће за ту намену бити одобрена у 2025. години.

**Члан 5.**

Ако у току реализације Оквирног споразума настане потреба за додатним добрима, Наручилац ће применити одредбе чл. 157. ЗЈН, а услед измене Оквирног споразума због непредвиђених околности примениће одредбе члана 158. ЗЈН.

Ако у току реализације Оквирног споразума дође до промене уговорних страна и замене подизвођача, Наручилац ће применити одредбе члана 159. и 161. ЗЈН.

У случају из претходна два става, уговорне стране ће закључити анекс Оквирног споразума и тиме регулисати настале промене.

**НАЧИН И УСЛОВИ ЗАКЉУЧИВАЊА ПОЈЕДИНАЧНИХ УГОВОРА ИЛИ ИЗДАВАЊА НАРУЏБЕНИЦА**

**Члан 6.**

Након закључења оквирног споразума, када настане потреба Наручиоца за предметом набавке, Наручилац ће са Испоручиоцем закључити појединачни уговор о јавној набавци или издати наруџбеницу Испоручиоцу.

Приликом закључивања, односно издавања аката из става 1. овог члана, Наручилац ће упутити Испоручиоцу позив за закључење уговора који ће садржати спецификацију и количине потребних добара или ће му издати наруџбеницу.

На позив из става 2. овог члана се Испоручилац мора одазвати у року од два радна дана од момента добијања истог, а Наручилац ће бити у обавези да, са своје стране потписан и оверен уговор, пошаље Испоручиоцу у року од пет дана од дана одазива Испоручиоца.

При закључивању појединачних уговора или издавању наруџбенице Испоручиоцу, не могу се мењати битни услови из овог оквирног споразума.

Наручилац ће појединачне набавке реализовати закључивањем појединачног уговора или издавањем наруџбенице Испоручиоцу.

Уколико Испоручилац није у могућности да испоручи предметна добра у уговореном року и/или квалитету или или одбије да закључи исти или се не одазове у року из става 2. овог члана или буде имао три рекламациона записника издатих од стране Наручиоца, Наручилац ће реализовати средство обезбеђења за испуњење уговорних обавеза из овог оквирног споразума и исти раскинути са Испоручиоцем.

**Члан 7.**

Уговор о јавној набавци или наруџбеница се закључује под условима из овог оквирног споразума у погледу предмета набавке, цена, начина и рокова плаћања, рокова испоруке и осталог.

**НАЧИН И РОК ПЛАЋАЊА**

**Члан 8.**

Наручилац ће вредност испоручених добара платити Испоручиоцу у року од **\_\_\_** дана *(****минимум 30 дана – максимум 45 дана)*** од дана пријема исправног рачуна, на основу обострано потписаног појединачног уговора или издате наруџбенице, у складу са овим оквирним споразумом, а на основу документа којим је потврђена испорука добара.

**РОК И МЕСТО ИСПОРУКЕ**

**Члан 9.**

Испоручилац је дужан да испоручи добра у року од **\_\_\_ дана *(максимално 30 дана)*** од дана пријема писаног захтева за испоруку, на основу сваког закљученог појединачног уговора или издате наруџбенице.

Место испоруке је Франко магацин Наручиоца у Новом Саду, Футошки пут 46, 21137 Нови Сад.

Испоручилац је дужан да благовремено најави испоруку добара у радно време Наручиоца како би се обезбедио квалитативни и квантитативни пријем добара.

**ГАРАНТНИ РОК**

**Члан 10.**

**Гарантни рок износи\_\_\_\_\_ месеци *(најмање 12 месеци)***од дана испоруке, односно извршене примопредаје сваког појединачног добра.

Испоручилац је дужан да у гарантном року на позив Наручиоца, о свом трошку, отклони све евентуалне недостатке и замени добра са новим одговарајућег квалитета у року који ће одредити Наручилац.

**ОБАВЕЗЕ ИСПОРУЧИОЦА И ПРИЈЕМ ДОБАРА**

**Члан 11.**

Испоручилац се обавезује да уговорена добра испоручи у свему у складу са техничком документацијом, прописима, стандардима, техничким нормативима и нормама квалитета који важе за уговорену врсту добара.

Испоручилац преузима потпуну одговорност за квалитет испоручених добара на основу обострано потписаног појединачног уговора или издате наруџбенице, у складу са овим оквирним споразумом.

Примопредаја добара извршиће се на месту испоруке, о чему ће, у сваком конкретном случају, бити сачињен записник о примопредаји, који представља обавезан прилог уз фактуру Испоручиоца.

Приликом примопредаје Наручилац је дужан да испоручена добра прегледа на уобичајени начин и да своје евентуалне примедбе о видљивим недостацима одмах саопшти Испоручиоцу.

Испоручилац се обавезује да у свему поступи по евентуалним примедбама Наручиоца и недостатке отклони без одлагања у роковима које одреди Наручилац.

Ако се након примопредаје добара покаже неки недостатак који се није могао открити уобичајеним прегледом Наручилац је дужан да о том недостатку писаним путем обавести Испоручиоца без одлагања.

**СРЕДСТВА ОБЕЗБЕЂЕЊА-ОКВИРНИ СПОРАЗУМ**

**Члан 12.**

Испоручилац се обавезује да приликом закључења овог оквирног споразума, преда Наручиоцу бланко сопствену меницу, као обезбеђење **за извршење уговорних обавеза**, која мора бити евидентирана у Регистру меница и овлашћења Народне банке Србије.

Меница мора бити оверена печатом и потписана од стране лица овлашћеног за потписивање, а уз исту мора бити достављено попуњено и оверено менично овлашћење – писмо, са назначеним износом од 10% од укупне вредности Оквирног споразума, односно са назначеним износом од 200.000,00 динара без ПДВ-а.

Уз меницу мора бити достављена копија картона депонованих потписа који је издат од стране пословне банке коју Испоручилац наводи у меничном овлашћењу – писму.

Рок важења менице је 13 месеци од обостраног потписивања овог Оквирног споразума.

Наручилац ће наплатити потраживања из дате менице уколико Испоручилац:

* не буде извршавао своје обавезе у роковима и на начин предвиђен Oквирним споразумом,
* не одговори на позив за закључење уговора или не испоручи добра у складу са издатом наруџбеницом.

**УГОВОРНА КАЗНА**

**Члан 13.**

Уколико Испоручилац, у складу са појединачним обострано потписаним уговором или са издатом наруџбеницом, не испоручи добра у уговореном року обавезан је да за сваки дан закашњења плати Наручиоцу износ од 0,2% укупне вредности уговорених добара, с тим да укупан износ уговорне казне не може прећи 5% укупне цене уговорених добара.

Уколико Испоручилац не испоручи добра или добра испоручи делимично обавезан је да плати Наручиоцу уговорну казну у висини од 5% укупне вредности уговорених добара.

Наручилац има право на наплату уговорне казне након писаног обавештења Испоручиоцу, уз издавање одговарајућег обрачуна са роком плаћања од 15 дана од датума издавања истог.

Право Наручиоца на наплату уговорне казне не утиче на право Наручиоца да захтева накнаду стварне штете.

**РАСКИД СПОРАЗУМА**

**Члан 14.**

## Раскид оквирног споразума вољом уговорних страна могућ је уз претходно регулисање међусобних обавеза.

И једна и друга уговорна страна могу посебно покренути поступак за раскид оквирног споразума уколико је дошло до битне повреде споразума од друге уговорне стране.

Страна која жели да раскине оквирни споразум дужна је да о томе у разумном року писаним путем обавести другу уговорну страну.

Раскидом оквирног споразума не престаје евентуална обавеза да се накнади стварна штета проузрокована другој уговорној страни, а такође, раскид нема утицаја на решавање евентуалих спорова и уређивање права и обавеза насталих пре раскида.

Уговорна страна која је одговорна за раскид оквирног споразума дужна је да другој уговорној страни надокнади стварну штету.

**ПРЕЛАЗНЕ И ЗАВРШНЕ ОДРЕДБЕ**

**Члан 15.**

Уговорне стране су сагласне да, у складу са одредбама члана 436. став 2. Закона о облигационим односима, Испоручилац нема права да изврши пренос потраживања на трећа лица без сагласности Наручиоца.

**Члан 16.**

За све што није регулисано овим оквирним споразумом примењиваће се одредбе Закона који регулишу облигационе односе.

**Члан 17.**

Све спорове који проистекну у реализацији овог оквирног споразума стране у овом оквирном споразуму ће решавати споразумно.

У случају да споразум није могућ, спор ће решавати Привредни суд у Новом Саду.

**Члан 18.**

Овај оквирни споразум важи и производи правно дејство 1 (једну) годину од дана обостраног потписивања.

**Члан 19.**

Овај оквирни споразум је закључен у три истоветна примерка од којих један припада Испоручиоцу, а два припадају Наручиоцу.

**ИСПОРУЧИЛАЦ НАРУЧИЛАЦ**

Директор Директор

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

*(име, презиме и потпис* MSc Иван Радојичић

*законског заступника)*